Γεωπύλη Κτηματολογίου
Creators: name: Μαυρίδου, Όλγα Δημητρίου
Publisher: name: Aristotle University of Thessaloniki
Year: 2018
Subjects: Γεωπύλη
Κτηματολόγιο
Γεωπληροφορική
Geoportal
Cadastre
Geoinformatics

description: Η παρούσα εργασία παρουσιάζει την εξέλιξη του υφιστάμενου Πληροφοριακού Συστήματος του Εθνικού Κτηματολογίου σε ένα ολοκληρωμένο κι ενιαίο Γεωπληροφοριακό Σύστημα, τη Γεωπύλη Κτηματολογίου, που θα αποτελεί το θεμέλιο λίθο για την ανάπτυξη της Εθνικής Υποδομής Γεωχωρικών Πληροφοριών. Ο αξιόλογος υφιστάμενος πληροφοριακός εξοπλισμός και η εμπεριστατωμένη ανάλυση και υλοποίηση της Βάσης Δεδομένων, δημιουργούν την κατάλληλη υποδομή για τη μετάβαση του υφιστάμενου Πληροφοριακού Συστήματος σε μια ολοκληρωμένη Γεωπληροφοριακή πλατφόρμα με σκοπό τη διαλειτουργικότητα των υπηρεσιών, τη δημιουργία ασφαλούς αξιόπιστου και παράλληλα εύχρηστου και παραγωγικού περιβάλλοντος εργασίας, τόσο των εσωτερικών χρηστών του φορέα, όσο και των εξωτερικών συνεργαζόμενων υπηρεσιών, επαγγελματιών και πολιτών. Η εξέλιξη της Γεωπληροφορικής, σε συνδυασμό με το πολυδιάστατο χαρακτήρα του Εθνικού Κτηματολογίου, προσδιορίζουν τεχνικές λύσεις υψηλών προδιαγραφών, καθώς παρέχονται εφαρμογές ανοικτών προτύπων, που ανταποκρίνονται στις πιο σύνθετες επιχειρησιακές απαιτήσεις του έργου, μέσω μιας κεντρικής πλατφόρμας διαχείρισης και συσχέτισης της γεωχωρικής με την περιγραφική πληροφορία. Με την προσέγγιση της πολυεπίπεδης αρχιτεκτονικής, η Γεωπύλη θα συνίσταται σε δύο αυτόνομα αλλά πλήρως συνδεδεμένα υποσυστήματα, με πρώτο αυτό που θα εξυπηρετεί τους εξωτερικούς συνεργάτες του φορέα και το ευρύ κοινό μέσω on line ψηφιακών υπηρεσιών και με δεύτερο αυτό που θα χρησιμοποιείται εντός του φορέα. Με την αυτοματοποίηση των γεωχωρικών διαδικασιών του Κτηματολογίου μέσω της ενιαίας πλατφόρμας της Γεωπύλης, τα δεδομένα μετατρέπονται σε δυναμικές υπηρεσίες, οι οποίες συμμετέχουν σε εφαρμογές με αυξημένη λειτουργικότητα με πλήρη τεκμηρίωση των ενημερώσεων από τους αρμόδιους εκδότες, μέσω μεταδεδομένων κατά INSPIRE, και εξελιγμένων μηχανών αναζήτησης. Η αξία του έργου «Γεωπύλη Κτηματολογίου» είναι μεγάλη, καθώς θα υποστηρίξει τεκμηριωμένα τις διαδικασίες υποβολής, επεξεργασίας, προβολής, διάθεσης, κοινοχρησίας και διαλειτουργικότητας του πολυδιάστατου Ελληνικού Κτηματολογίου. Σε διεθνές επίπεδο, τα Πληροφοριακά Συστήματα Κτηματολογίου αποτελούν υποσύνολο της υφιστάμενης Εθνικής Υποδομής Γεωχωρικών Πληροφοριών των χωρών, με αποτέλεσμα ο αντίστοιχος φορέας Κτηματολογίου να διαχειρίζεται αποκλειστικά τις Κτηματολογικές πληροφορίες παρέχοντας στο ευρύ κοινό και στους επαγγελματίες απλές εφαρμογές θέασης και αναζήτησης βασικών κτηματολογικών πληροφοριών, μέσω δικτυακών εφαρμογών (WebGIS) και χαρτοσυνθέσεων. Στη χώρα μας που το Κτηματολόγιο υλοποιείται σταθερά με βελτιωμένες τεχνικές προδιαγραφές, το προτεινόμενο έργο «Γεωπύλη Κτηματολογίου», αξιοποιώντας τις σύγχρονες τεχνολογικές εξελίξεις στον τομέα της Γεωπληροφορικής, καθίσταται η σύγχρονη πύλη συνεργασίας του φορέα με άλλους φορείς (δημόσιους και ιδιωτικούς) για τη διαλειτουργικότητα των υπηρεσιών, τον συντονισμό και την τεκμηρίωση των εργασιών. Με το προτεινόμενο σύστημα θα δημιουργηθεί ένα συνεκτικό δίκτυο των υφιστάμενων συστημάτων, με δυνατότητα διασύνδεσης και αλληλεπίδρασης με άλλα συναφή συστήματα και εφαρμογές συνεργαζόμενων φορέων, που είτε είναι σε λειτουργία, είτε θα αναπτυχθούν στο μέλλον, ώστε ο αρμόδιος φορέας να έχει διαρκώς τη συνολική διαχείριση της υποδομής και τη δυνατότητα διαρκούς εξέλιξής της.
description: This diploma thesis, presents the evolution of the National Cadastre existing Information System into an integrated and unified Geoinformation System called “Cadastre Geoportal”, which will be the foundation stone for the development of the National Geospatial Information Infrastructure. Remarkable existing IT equipment and in-depth analysis and implementation of the Database create the appropriate infrastructure for the transition of the existing Information System to an integrated Geoinformation platform for the purpose of interoperability of services, secure, reliable and at the same time user-friendly and productive working environment, both for the internal users of the organization and external collaborating services, professionals and citizens. The evolution of Geoinformatics combined with the multidimensional character of the National Cadastre, identify technical solutions of high standards, as well as open standards applications that meet the more complex business requirements of the project, through a central platform for management and correlation of the geospatial with the descriptive information. With the approach of multi-level architecture, Geoportal will consist of two individual but fully connected subsystems, the first for the external users of the organization and the general public through on-line digital services and the second internal subsystem used within the organization. By automating the Cadastre processes through a single Geoinformation platform, the data is transformed into dynamic services, which participate in applications with increased functionality, fully documented by the relevant publishers, through INSPIRE metadata and sophisticated search engines. Geoportal supports the submission, processing, promotion, distribution, sharing and interoperability of the multidimensional Hellenic Cadastre in a documented manner. At the international level, the Cadastre Information Systems are a subset of the existing National Geospatial Infrastructure in a way that the respective Cadastre Body manages exclusively the Cadastral information providing the general public and professionals with simple WebGIS applications of viewing and searching basic cadastral information. In our country, the Cadastre is constantly being implemented with improved technical specifications, in a way that the proposed Geoportal project, taking advantage of modern technological developments in the field of Geoinformatics and as a result it becomes the modern portal of cooperation between the competent organization and other bodies (public and private). The proposed system will create a coherent network of existing systems with the potential to interconnect and interact with other relevant systems and applications of collaborating entities that are either in operation or will be developed in the future so that the competent body is continuously managing its overall infrastructure and the ability to constantly evolve.
description: Συνεργαζόμενα Τμήματα: Αγρονόμων και Τοπογράφων Μηχανικών- Δασολογίας και Φυσικού Περιβάλλοντος